CELEX: C2006/036/20
Language: el
Date: 2006-02-11 00:00:00
Title: Απόφαση του Δικαστηρίου (δεύτερο τμήμα), της  27ης Οκτωβρίου 2005 , στις συνεκδικασθείσες υποθέσεις C-187/04 και C-188/04, Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Οδηγία 93/37/ΕΟΚ — Συμβάσεις δημοσίων έργων — Παραχώρηση δημοσίων έργων — Κανόνες δημοσιότητας)

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 27ης Οκτωβρίου 2005
   στις συνεκδικασθείσες υποθέσεις C-187/04 και C-188/04, Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Οδηγία 93/37/ΕΟΚ - Συμβάσεις δημοσίων έργων - Παραχώρηση δημοσίων έργων - Κανόνες δημοσιότητας)
   (2006/C 36/20)
   Γλώσσα διαδικασίας: η ιταλική
   Στις συνεκδικασθείσες υποθέσεις C 187/04 και C 188/04, με αντικείμενο δύο προσφυγές κατά παραλείψεως του άρθρου 226 ΕΚ, ασκηθείσες στις 22 Απριλίου 2004, Επιτροπή των Ευρωπαϊκών Κοινοτήτων (εκπρόσωπος: K. Wiedner, επικουρούμενος από τον G. Bambara) κατά Ιταλικής Δημοκρατίας (εκπρόσωπος: I.M. Braguglia, επικουρούμενος από τον M. Fiorilli, avvocato dello Stato), το Δικαστήριο (δεύτερο τμήμα), συγκείμενο από τους C.W.A. Timmermans, πρόεδρο τμήματος, J. Makarczyk (εισηγητή), R. Silva de Lapuerta, P. Kūris και J. Klučka, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 27 Οκτωβρίου 2005 απόφαση με το εξής διατακτικό:
   
               1.
            
            
               Επειδή ο δημόσιος φορέας ANAS SpA ανέθεσε την κατασκευή και τη διαχείριση των αυτοκινητοδρόμων Valtrompia και Pedemontana Veneta Ovest στην Società per l'autostrada Brescia-Verona-Vicenza-Padova pA, με απευθείας ανάθεση χωρίς προηγούμενη δημοσίευση προκηρύξεως διαγωνισμού, χωρίς να πληρούνται οι απαιτούμενες προς τούτο προϋποθέσεις, η Ιταλική Δημοκρατία παρέβη τις υποχρεώσεις που υπέχει από την οδηγία 93/37/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων έργων, και, ειδικότερα, από τα άρθρα 3, παράγραφος 1, και 11, παράγραφοι 3, 6 και 7, αυτής.
            
         
               2.
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 179, 10.01.2004,
   
      ΕΕ C 168, 26.06.2004